
Atbildes uz jautājumu Nr. 1

      Iepirkumu komisija sniedz atbildi uz ieinteresētā piegādātāja iesniegtiem jautājumiem atklāta konkursa
“Centrifūgu piegāde un uzstādīšana”, identifikācijas numurs DŪ 2024/26, ietvaros.
	Jautājums:
	Atbilde:

	1. Vai ir iespējamas novirzes no punkta 3.2 Centrifūgas svars nevar pārsniegt 5300kg. Mūsu piedāvājumā tie būtu 6200kg?
	Saskaņā ar tehniskās specifikācijas 3.2.punktu, 
	3.2. Svars

	Neto, neiepakots, iesk. motorus. Esošas Iekārtas svars ne vairāk 5300 kg. 


savukārt tehniskās specifikācijas 6.punkta apakšpunkts nosaka, ka “Pretendentam ir jāveic Iekārtu uzstādīšanas, montāžas un palaišanas darbus. Iekārtas tiks uzstādītas uz esošās platformas, cauruļvadu un cita nepieciešamā aprīkojuma pieslēgšana. Iekārtu palaišanas darbus Pretendents veiks, obligāti pieaicinot Iekārtu ražotāja, Iekārtu ražotāja oficiālā pārstāvja vai Iekārtu ražotāja servisa speciālistu/-us.”. 
Līdz ar to, gatavojot un sniedzot piedāvājumu, pretendentam ir jāizvērtē, vai viņš spēs uzstādīt viņa piedāvāto iekārtu uz esošas platformas, ņemot vērā, ka iekārtas, kura pašlaik ir uzstādīta uz šīs platformas, svars ir 5300 kg.
Slodzes palielināšana uz esošām platformām  netika ieplānota, jo platformu pārbūve paredz būvniecības ieceres dokumentācijas izstrādi, to akceptēšanu būvvaldē, autouzraudzības un būvuzraudzības veikšanu un projekta nodošanu ekspluatācijā, kas savukārt ietekmē uz projekta kopējām izmaksām un projekta realizācijas termiņiem. 


	2. Vai ir iespējamas novirzes no punkta 3.3 Mūsu piedāvātajai iekārtai gabarīti ir: Garums – 5330mm, platums – 1300mm, augstums – 1702mm?
	Tehniskās specifikācijas 3.3.punkts nosaka, ka 
	3.3. Izmēri (neiepakots)

	3.3.1. Garums – ne vairāk nekā 5100 mm;

	3.3.2. Platums - ne vairāk nekā 1600 mm;

	3.3.3. Augstums - ne vairāk nekā 1670 mm


Līdz ar to, gatavojot piedāvājumu, pretendentam ir jāvadās no tehniskā specifikācijā noteiktajam prasībām.


	3. Vai ir iespējamas novirzes no punkta 3.4 Mūsu piedāvātajai centrifūgai rotora piedziņas motora jauda ir 55kw?
	Tehniskas specifikācijas 3.4.punkts nosaka, ka 
	3.4. Rotora piedziņas motors (rotora piedziņa ar frekvences pārveidotāju):
Darbības spriegums:    380 - 420 V/50Hz
Jauda:                         līdz 45 kW (400V) 
Aizsardzības klase:      ne mazāk  IP55


Līdz ar to, gatavojot piedāvājumu, pretendentam ir jāvadās no tehniskā specifikācijā noteiktajam prasībām.


	4. Ienākošās dūņas tiek padotas no dūņu sedimentācijas rezervuāriem?
	Šķidrās dūņas tiek padotas uz centrifūgām no otrreizējiem nostādinātājiem.

